अनुराग गणपत ने जो कहा, अंतत: वही नौबत आ गयी। शोणित लगातार टेस्ट में पिछड़ता रहा। उसके दादा और पापा को यह अंदाजा हो गया कि आई.आई.टी. कम्पीट करना इसके बूते की बात नहीं है। यह अंदाजा सही साबित हुआ। आई.आई.टी. की ही नहीं बल्कि और भी कई स्टेट लेवेल के इंट्रेंस टेस्ट में भी वह बहुत पिछड़ा हुआ रहा। तय किया गया कि दक्षिण के किसी ठीकठाक कॉलेज में डोनेशन देकर उसका एडमिशन करा दिया जाये। मतलब उसे हर हाल में इंजीनियरिंग ही पढऩा था, इससे कम की पढ़ाई घरवालों को लियाकत और रुतबे में हेठी जैसी लगती थी। शोणित ने एक बार फिर कन्नी काटने की कोशिश की, ''डोनेशन के कॉलेज से डिग्री लेकर क्या होगा? वहां तो कोई कंपनी नौकरी देने नहीं जाती। बहुत भटक कर और टपला खाकर नौकरी मिलती भी है तो पैकेज इतना पुअर होता है कि अपने इंजीनियर होने पर शर्मिंदगी होने लगती है।ÓÓ